Lola av The Kinks

«Lola» er ein song av The Kinks frå 1970 skriven av Ray Davies. Songen omhandlar eit romantisk møte mellom ein ung mann og ein transvestitt han møter i Soho i London.

Songen er ein av dei mest kjende til The Kinks og vart gjeven ut som singel frå albumet Lola versus Powerman and the Moneygoround, Part One. Singelen nådde andreplassen i Storbritannia og niandeplassen i USA. Songen vart i 2003 rangert på 422. plass av musikkmagasinet Rolling Stone på lista deira over dei 500 beste songane gjennom tidene. På den oppdaterte lista deira frå 2010 var songen ute av lista.

 Inspirasjon for songen 
I boka The Kinks: The Official Biography fortel Ray Davies at han vart inspirert til å skrive songen etter at manageren deira Robert Wace hadde dansa med ein transvestitt på ein nattklubb. Seint i 1969 oppfordra far til Davies han om å yte litt ekstra for å få ein ny stor hitsingel etter ein lang periode utan hittar for bandet, og «Lola» vart resultatet. Davies og The Kinks brukte ekstra lang tid på å spele inn og utforme songen i Morgan Studios i London tidleg i 1970.

I sjølvbiografien sin hevdar Dave Davies at han skreiv musikken til det som vart «Lola». Etter at Dave hadde spelt musikken til broren, skreiv Ray teksten. Dave hevdar så at broren tok all æra for songen. Den opphavlege teksten hadde orda «Coca-Cola», men sidan BBC dermed ikkje ville spele songen på grunn av reklamen det gav, måtte dei endra teksten til «cherry cola» for singelen.«Banning songs not a rare occurrence for the BBC», New Zealand Herald, 19. desember 2007

Suksessen singelen hadde fekk konsekvensar for bandet på eit kritisk tidspunkt i karrieren deira. Dei kunne no forhandle ein ny kontrakt med RCA Records, bygge sitt eige London Studio og ta kreativ kontroll over karrieren sin. «Lola» vart ein særs populær konsertsong for bandet.

Medverkande
 Ray Davies – vokal, resonatorgitar
 Dave Davies – elektrisk gitar, korvokal
 Mick Avory – trommer
 John Dalton – bass
 John Gosling – piano
 Ken Jones – maracas
Salslister

Vekeslister

Liste (1970–71)PlasseringAustralia (Go-Set)6Australia (Kent Music Report)4New Zealand (Listener)1Sør-Afrika (Springbok)1US Cash Box Top 100Cash Box Top 100 Singles, 31. oktober 19708

Årslister
Liste (1970)PasseringAustralia (Kent Music Report)94Canada Top Singles (RPM)38Nederland (Single Top 100)4US Billboard Hot 10052US Cash BoxCash Box Year-End Charts: Top 100 Pop Singles, 26. desember 197078

 Andre utgåver 
Av artistar som har spelt songen finn Don Fardon i 1974, The Raincoats i 1979, Andy Taylor (frå Duran Duran) i 1990, Bad Manners i 1993, Dana Baitz, Madness i 2005, Jan Rot, Robbie Williams, McFly og Travis i 2008

I 1981 spelte «Weird Al» Yankovic ein parodiversjon av songen kalla «Yoda», ein karakter frå Star Wars.

 Kjelder 

 Denne artikkelen bygger på «Lola (song)» frå , den 2. mai 2009. 
  oppgav desse kjeldene:
 The Kinks. Lola vs Powerman and the Moneygoround: Part One. Reprise, 1970. 

Bakgrunnsstoff


Kategori:The Kinks-songar
Kategori:Singlar frå 1970
Kategori:Songar frå 1970
Kategori:Songar om London
Kategori:Nummer-ein-singlar i Irland
Kategori:Nummer-ein-singlar i New Zealand
Kategori:Nummer-ein-singlar i Nederland
Kategori:Nummer-ein-singlar i Belgia
Kategori:Songar om kvinner
Kategori:Songar skrivne av Ray Davies
Kategori:Songar produserte av Ray Davies
Kategori:Pye Records-singlar
Kategori:Arista Records-singlar
Kategori:Reprise Records-singlar
Kategori:Folkrock-songar
Kategori:Weird Al-Yankovic-songar
Kategori:Madness-songar
Kategori:Robbie Williams-songar
Kategori:Travis-songar
Kategori:Ray Davies-songar
Kategori:Paloma Faith-songar
Kategori:Damon Albarn-songar
Kategori:De musikalske dvergene-songar